Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 93

5. évfolyam Témakörök Tartalmak A ház Hajlékok típusainak bemutatása (kunyhó, jurta, veremház, boronaház, több helyiséges lakóház). Az éghajlat, a természeti környezet és az építkezési alapanyagok összefüggéseinek bemutatása (összehasonlítás távolabbi kultúrák hajlékaival: iglu, fûkunyhó stb.). Az életmód és az építkezés technikájának összefüggése a nomád népeknél (szállítható sátrak, illetve jurta, utalás a honfoglalás elõtti magyar életmódra). A magyar paraszti lakóházak külsõ jellegzetességei. A szoba Mi van a szobában? Mibõl készült, hogyan készült, mire használják? Ezek kapcsán utalás a munkamegosztásra (fafaragás – férfiak, szövés – nõk), életmódra, felekezeti hovatartozásra (szentsarok, kegytárgyak), társadalmi helyzetre. Bútortípusok és elnevezések: sarokpad, kamarásasztal, nyoszolya, dikó, gyalogszék, sublót, szuszék, szökröny, tálas stb., mire használták, hogyan díszítették. Textilek: hímzés és szõttes megkülönböztetése, hétköznapi lakástextíliák (abrosz, ágynemû), tisztaszoba textíliái (díszpárnák, lepedõvégek stb.). A szûkebb lakókörnyezet motívumkincsének megismerése. Dísztárgyak: a szentsarok és a sublót dísztárgyai (pl. kegyszobrok, szentképek, hazafias tárgyú nyomatok, emlékpoharak, emlékcsészék). A konyha Tûzhelyek típusai: a kandalló, a kemence, a rakott tûzhely, a kályha elhelyezkedésük a szobában és a konyhában, használatuk módja. A füst elvezetésének módjai: füstös konyha, szabadkémény, zárt kémény. Konyhai eszközök: kerámiaedények típusai (tálak, fazekak, szilkék, sütõedények, vizeskorsók, kancsók). Néhány jellegzetes forma párosítása az elnevezéssel és a használat módjával. Egyéb eszközök, például köpülõ, dagasztó teknõ, sütõlapát, krumplinyomó, mozsár, vajformázó, szita, hurkatöltõ. Az edények és a többi eszköz bemutatásán keresztül utalás a kenyérsütésre, tejfeldolgozásra, disznóölésre, ételhordásra, víztárolásra, Hétköznapok a paraszti házban és a ház körül XIX. század végi, XX. század eleji gazdálkodó paraszti család munkamegosztása (helyezze elõtérbe a szûk környezet hagyományait, pl. ahol volt, a nagycsaládi formát). Nemek, korosztályok szerinti munkák a házban és a ház körül:a kisebb gyerekek játékai, a munkákat utánzó gyerekjátékok; a 10-12 éves lányok, illetve fiúk csoportos játékai és munkái: vízhordás, állatetetés, takarítás, mosás, fõzésben segítés, ételhordás, libapásztorkodás, disznó õrzése; a felnõttek munkái: fafaragás, kosárfonás, idénymunkák (lekvárfõzés, szövés, fonás stb.). A napi, a heti és az éves munkarend, munkaritmus: egy nap és egy hét munkarendje, az évenkénti munkák ideje (lekvárfõzés, tollfosztás, fonás, szövés). Az étkezések rendje: téli és nyári étrend (jellegzetes paraszti ételek). Hétköznapi viselet: a hagyományos paraszti ruhadarabok típusai (gatya, pendely, ing, kapca, kötény, kendõ stb.) és anyagai. Az ünnep Általános összefoglaló az ünnep szerepérõl, világi és vallási ünnepek. Ünnep a paraszti házban A liturgikus év ünnepei a paraszti házban. Ünnepi elõkészületek: böjt, munkatilalmak, ételek, viselet, szokások stb. A karácsonyi ünnepkör Az advent, Miklós napja, Luca napja, a téli napforduló. A helyi hagyományban ma is élõ vagy újra felelevenített szokások (pl. karácsonyi kántálás, betlehemezés, bölcsõske, regölés, névnapi köszöntés, aprószentek napi vesszõzés, újévi köszöntõk). A vízkereszt fogalma, háromkirályjárás. A farsang A farsang változó idõpontjának magyarázata. Farsangi köszöntõk és maszkos alakoskodások, például állatmaszkos alakoskodás felelevenítése.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes